Azərbaycan Respublikasının İqtisadiyyat Nazirliyi yanında Dövlət Vergi 24 aprel 2025-ci il tarixli 2517140100474500 №-li Əmri ilə təsdiq edilmişdir.

**“Muzdlu işlə əlaqədar ödəmə mənbəyində tutulmalar üzrə vahid bəyannaməyə (hesabata) Əlavə №3”ün (Sığortaolunanların həyatın yığım sığortası üzrə müqavilələrinə vaxtından əvvəl xitam verildiyi halda sığortaçının təqdim etdiyi məlumat)**

**tərtib edilməsi**

**Q A Y D A S I**

# Bəyannaməyə Əlavə №3 (bundаn sоnrа Əlаvə) sığortaolunanların həyatın yığım sığortası üzrə müqavilələrinə vaxtından əvvəl xitam verildiyi halda həyatın yığım sığortası üzrə fəaliyyət göstərən sığortaçı tərəfindən sığortaolunanın vəsaiti hesabına ödənilməli olan məcburi dövlət sosial sığorta haqqına dair məlumatları “Muzdlu işlə əlaqədar ödəmə mənbəyində tutulmalar üzrə vahid bəyannamə (hesabat)” ilə birlikdə təqdim edilir. Əlаvə sığortaçı tərəfindən sığortaolunanlara ödənişlərin aparılmalı olduğu hesabat dövrü üçün təqdim edilməlidir.

Əlаvənin adından aşağıda yerləşən **Qeyd** yerində bəyannamənin tərtibatı zamanı **!** (nida) durğu işarəsindən və **+** (üstəgəl), **/** (bölmə), **%** (faiz) və **Z** (zetləmə) simvollarından istifadə etməmək şərti ilə bütün yazı damalarını yalnız **böyük çap hərfləri** ilə doldurmaq tövsiyə olunur. Əlavənin **qara** və ya **göy rəngli diyircəkli qələmlə** tərtib edilməsi mütləqdir. Əlavə doldurularkən qaralamalara və düzəlişlərə yol verilmir.

Təqdim olunmuş Əlavədə qanunvericiliklə daxil edilməsi nəzərdə tutulmayan məlumatlar, eləcə də aparılan hesablamalardakı riyazi səhvlər vergi orqanı tərəfindən düzəldilir və müvafiq proqram təminatı vasitəsilə düzgün hesablanmış vergi məbləğləri birbaşa baza göstəricilərinə daxil edilir.

“**Əlаvənin təqdim еdildiyi vergi оrqаnının аdı**” sətrinin хаnаlаrındа böyük çаp hərfləri ilə hər хаnаdа bir hərf yаzmаqlа vergi ödəyicisinin uçotda оlduğu vergi оrqаnının аdı göstərilməlidir.

Əlavənin “**Sığortaçı haqqında ümumi məlumat**” adlanan 1 nömrəli bölməsində sığortaçının bu Əlavənin aid olduğu hesabat dövrü üçün fəaliyyəti ilə bağlı ümumi göstəriciləri qeyd olunur.

**Bölmə 1. Sığortaçı haqqında ümumi məlumat**

Bölmənin 1 nömrəli **“VÖEN”** adlı sətri üzrə xanalarda həyatın yığım sığortası üzrə fəaliyyət göstərən sığortaçının VÖEN-i qeyd olunur.

Bölmənin 2 nömrəli“**Sığortaçının tam adı**” adlı sətri üzrə xanalarda həyatın yığım sığortası üzrə fəaliyyət göstərən sığortaçının tam adı qeyd olunur.

Bölmənin 3 nömrəli“**Hesabat dövrü**” adlı sətrində Əlavənin aid olduğu hesabat dövrü ***(rüb və il)*** qeyd olunur.

**Bölmə 2. Sığortaçının məcburi dövlət sosial sığorta haqları və muzdlu işlə əlaqədar ödəmə mənbəyində tutulan vergi üzrə öhdəlikləri barədə ümumi məlumat**

Bəyannamənin “**Sığortaçının məcburi dövlət sosial sığorta haqları üzrə öhdəlikləri barədə ümumi məlumat”** adlanan 2 nömrəli bölməsində sığortaolunanların sayı və həyatın yığım sığortasına cəlb olunmuş məbləğə nisbətdə sığortaçının öhdəlikləri üzrə məlumatlar qeyd olunur.

Bu bölmə 2 hissədən ibarətdir:

2 nömrəli bölmənin **“Sığortaolunanların sayı”** adlanan 1-ci hissəsində **“müqaviləsinə xitam verilmiş sığortaolunanların sayı”** adlı aşağıdakı sətir yerləşir.

1 nömrəli sətirdə həyatın yığım sığortası üzrə müqavilələrinə vaxtından əvvəl xitam verilmiş sığortaolunanların sayı hər bir ay üzrə ayrılıqda göstərilir.

**“Rüb üzrə orta say”** sütununda hər bir ay üzrə qeyd olunmuş işçilərin rüb ərzində orta sayı göstərilir.

2 nömrəli bölmənin **“Sığortaolunanların həyatın yığım sığortasına cəlb olunmuş məbləği üzrə hesablamalar”** adlanan 2-ci hissəsində aşağıdakı məlumatlar qeyd olunur.

2 nömrəli sətirdə sığortaolunanların həyatın yığım sığortasına cəlb olunmuş məbləğləri göstərilir.

***Qeyd:*** *Məlumatlar sığortaçı tərəfindən sığortaolunanlara ödənişlərin aparılmalı olduğu ay üzrə daxil edilir.*

3 nömrəli sətirdə sığortaolunanların həyatın yığım sığortasına cəlb olunmuş məbləğinə nisbətdə hesablanmış vergi məbləği göstərilir.

4 nömrəli sətirdə sığortaolunanların həyatın yığım sığortasına cəlb olunmuş məbləğinə nisbətdə hesablanmış məcburi dövlət sosial sığorta haqqı göstərilir.

***Qeyd:*** *Məlumatlar sığortaçı tərəfindən sığortaolunanlara ödənişlərin aparılmalı olduğu ay üzrə daxil edilir.*

**“Rüb üzrə cəmi”** sütünunda hər bir ay üzrə qeyd olunmuş məbləğlərin cəmi göstərilir.

**Bölmə 3. Sığortaolunanlar üzrə məlumat**

Bölmənin 1 nömrəli“**Sığortaolunan barədə şəxsi məlumatlar**” adlı sütunu üzrə **sığortaolunanlara aid** aşağıdakı məlumatlar qeyd olunur.

* 1. nömrəli sütunda sığortaolunanın soyadı, adı, atasının adı göstərilir.
  2. nömrəli sütunda sığortaolunanın FİN-i göstərilir.

Bölmənin 2 nömrəli **“Sığortaolunanın sığorta olunduğu dövr ərzində işəgötürəni haqqında məlumatlar”** adlı sütunu üzrə sığortaolunanlara aid aşağıdakı məlumatları qeyd olunur.

* 1. nömrəli sütunda işəgötürənin adı göstərilir.
  2. nömrəli sütunda işəgötürənin VÖEN-i göstərilir.

3 nömrəli sütundasığortaolunanın həyatın yığım sığortasına cəlb olunmuş məbləği qeyd olunur.

*Qeyd: Rüb ərzində sığortaçı tərəfindən sığortaolunana ödənişlərin aparılmalı olduğu ay üzrə müvafiq məlumatlar uyğun olaraq 3.2-3.4 sütunlarından birində qeyd olunur.*

4 nömrəli sütunda sığortaolunandan sığortaçı tərəfindən tutulmuş muzdlu işlə əlaqədar vergi məbləği üzrə məlumatlar qeyd olunur. Burada sığortaolunanın hər bir ay üzrə həyatın yığım sığortasına cəlb olunmuş məbləğinə nisbətdə hesablanmış vergi məbləğlərinin cəmi qeyd olunur.

*Qeyd: Rüb ərzində sığortaçı tərəfindən sığortaolunana ödənişlərin aparılmalı olduğu ay üzrə müvafiq məlumatlar uyğun olaraq 4.2-4.4 sütunlarından birində qeyd olunur.*


5 nömrəli sütunda sığortaolunandan sığortaçı tərəfindən tutulmuş məcburi dövlət sosial sığorta haqqı üzrə məlumatlar qeyd olunur. Burada sığortaolunanın hər bir ay üzrə həyatın yığım sığortasına cəlb olunmuş məbləğinə nisbətdə hesablanmış məcburi dövlət sosial sığorta haqlarının cəmi qeyd olunur.

*Qeyd: Rüb ərzində sığortaçı tərəfindən sığortaolunana ödənişlərin aparılmalı olduğu ay üzrə müvafiq məlumatlar uyğun olaraq 5.2-5.4 sütunlarından birində qeyd olunur.*

**“Cəmi”** sətrində hər bir sütun üzrə qeyd olunmuş məbləğlərin cəmi göstərilir.

**Əlavənin yekun hissəsi**ndə sığortaçının bu əlavə­nin tərtibatındakı məsuliyyətini müəyyən edən qeydlər edilir.

Belə ki, **“Biz (Mən) bu Əlavədə olan məlumatların düzgün göstərilməməsinə ğö­rə Azərbaycan Respublikasının qanunvericiliyinə uyğun olaraq mə­su­liyyət daşıyırıq (daşıyıram)”** xəbərdarlıq haşiyəsindən aşağıda əlavəninin tərtibatındakı məsuliyyətin bilavasitə sığortaçı tərəfindən və ya onun adından təsdiqlənməsi üçün 3 imza çərçivəsi vardır. Bu çərçivədən aşağıdakı sol tərəfdə möhürünün vurulma ye­ri və tərtib edilmə tarixi üçün yer, orta və sağ hissələrdə isə vergi or­qanı tərəfindən bu əlavənin qəbuletmə ştampı üçün yer, xüsusi otağın qəbuletmə ştampı üçün yer və poçt ştempelinin vurulması tarixi üçün yer vardır.



Əlavənin müvafiq xəbərdarlılıq haşiyəsindən aşağıda yerləşən ilk imza çərçivəsində **sığortaçının rəhbəri**nin çərçivədən kənara çıxmamaq şərti ilə adı, atasının adı və soyadı qeyd olunur və imzası qoyulur.

**Misal:** *Əlavə “A”* Sığortaçının *rəhbəri Xankişiyev Mahmud Hüsyen oğlu tərəfindən imzalanır.*

Bu aşağıdakı qay­da­da qeyd olunur:



Ortadakı imza çərçivəsində **sığortaçının baş mühasibi**nin çərçivədən kənara çıxmamaq şərti ilə adı, atasının adı və soyadı qeyd olunur və imzası qoyulur.

**Misal:** *Əlavənin “A” Sığortaçının baş mühasibi Atabəyov Vüqar Maqsud oğlu tərəfindən imzalanır. Bu aşağıdakı qay­da­da qeyd olunur:*



Haşiyənin aşağısında sağda yerləşən imza çərçivəsində isə bu **Əlavənin sığortaçı tərəfindən tərtib edən məsul şəxs**in adı, atasının adı və soyadı çərçivədən kənara çıxmamaq şərti ilə qeyd olunur və imzası qoyulur.

**Misal:** *Əlavə “A” Sığortaçıda onu tərtib edən məsul şəxs Əliyev Cavid Məmməd oğlu tərəfindən imzalanır.*


Bu aşağıdakı qay­da­da qeyd olunur:



İmzalanmadan sonra, haşiyədən aşağıda ortadakı möhür yerində *sığortaçının* müvafiq möhürü vurulur və Əlavənin tərtib edilməsi tarixi *(Əlavənin tərtibatının sığortaçının rəhbəri tərəfindən təsdiqlənməsi tarixi) qeyd olunur.*

Əlavənin **“*poçt ştempelinin vurulma tarixi”*** xanalarında əlavə poçt vasitəsilə göndərildiyi halda zərfin üzərinə vurulmuş poçt ştempelinin tarixi yazılır.

***Misal:*** *2021-ci ilin 1-ci rübü üzrə Əlavə poçt vasitəsilə təqdim edilmiş və əlavə qoyulmuş zərfin üzərinə poçt ştempelinin tarixi “17.04.2021” vurulmuşdur. Bu halda, vergi orqanı tərəfindən Əlavənin “poçt ştempelinin vurulma tarixi” xanasında tarix aşağıdakı kimi yazılır.*



***“Poçt ştempelinin vurulma tarixi”*** çərçivəsindən sağ küncdəki “xüsusi otağın ştampı” çərçivəsində ştamp vurulur.

Əlavə vergi orqanına birbaşa təqdim edildikdə poçt ştempelinin vurulma tarixi üzrə xanalar doldurulmur. Əlavə internet vasitəsi ilə təqdim edildikdə vergi orqanlarına aid olunan xanalar doldurulmur.