Azərbaycan Respublikasının İqtisadiyyat Nazirliyi yanında Dövlət Vergi Xidmətinin 24 aprel 2025-ci il tarixli 2517140100474500 №-li Əmri ilə təsdiq edilmişdir.

**“Muzdlu işlə əlaqədar ödəmə mənbəyində tutulmalar üzrə vahid bəyannaməyə**

**(hesabata) Əlavə № 4-ün (İşçilərin muzdlu işlə əlaqədar cəlb olunmayan gəlirləri**

**barədə məlumat)” tərtib edilməsi**

**Q A Y D A S I**

# Bəyannaməyə Əlavə №4 (bundаn sоnrа Əlаvə) Vergi Məcəlləsinin 98-ci maddəsinə əsasən Azərbaycan Respublikasının ərazisində muzdlu işlə əlaqədar ödəmə mənbəyində tutulan verginin, “Sosial sığorta haqqında” Qanunun 14-cü maddəsinə əsasən məcburi dövlət sosial sığorta haqqının, “İşsizlikdən sığorta haqqında” Qanunun 9-cu maddəsinə əsasən işsizlikdən sığorta haqqının, “Tibbi sığorta haqqında” Qanunun 15-2.2-ci maddəsinə əsasən icbari tibbi sığorta üzrə sığorta haqqının ödəyicisi sayılan vergi ödəyiciləri tərəfindən “Muzdlu işlə əlaqədar ödəmə mənbəyində tutulmalar üzrə vahid bəyannamə (hesabat)” ilə birlikdə təqdim edilir.

Əlаvənin adından aşağıda yerləşən **Qeyd** yerində bəyannamənin tərtibatı zamanı **!** (nida) durğu işarəsindən və **+** (üstəgəl), **/** (bölmə), **%** (faiz) və **Z** (zetləmə) simvollarından istifadə etməmək şərti ilə bütün yazı damalarını yalnız **böyük çap hərfləri** ilə doldurmaq tövsiyə olunur. Əlavənin **qara** və ya **göy rəngli diyircəkli qələmlə** tərtib edilməsi mütləqdir. Əlavə doldurularkən qaralamalara və düzəlişlərə yol verilmir.

Təqdim olunmuş Əlavədə qanunvericiliklə daxil edilməsi nəzərdə tutulmayan məlumatlar, eləcə də aparılan hesablamalardakı riyazi səhvlər vergi orqanı tərəfindən düzəldilir və müvafiq proqram təminatı vasitəsilə düzgün hesablanmış vergi məbləğləri birbaşa baza göstəricilərinə daxil edilir.

“**Əlаvənin təqdim еdildiyi vergi оrqаnının аdı**” sətrinin хаnаlаrındа böyük çаp hərfləri ilə hər хаnаdа bir hərf yаzmаqlа vergi ödəyicisinin uçotda оlduğu vergi оrqаnının аdı göstərilməlidir.

Əlavənin “**Vergi ödəyicisi haqqında ümumi məlumat**” adlanan 1 nömrəli bölməsində vergi ödəyicisinin bu Əlavənin aid olduğu hesabat dövrü üçün fəaliyyəti ilə bağlı ümumi göstəriciləri qeyd olunur.

**Bölmə 1. Vergi ödəyicisi haqqında ümumi məlumat**

Bölmənin 1 nömrəli“**VÖEN**” adlı sətri üzrə xanalarda vergi ödəyicisinin VÖEN-i qeyd olunur.

Bölmənin 2 nömrəli“**Vergi ödəyicisinin tam adı**” adlı sətri üzrə xanalarda vergi ödəyicisi fiziki şəxs olduğu halda adı, soyadı və atasının adı, hüquqi şəxs olduqda isə tam adı qeyd olunur.

Bölmənin 3 nömrəli“**Hesabat dövrü**” adlı sətrində Əlavənin aid olduğu hesabat dövrü qeyd olunur.

**Bölmə 2. Gəlir vergisi üzrə güzəşt və azadolmalar barədə məlumat**

Əlavənin **“Gəlir vergisi üzrə güzəşt və azadolmalar barədə məlumat”** adlanan **2 nömrəli** böl­mə­sin­də bu əlavənin aid olduğu hesabat dövrü üzrə muzdlu işlə əla­qə­dar gəlir əldə etmiş işçilərdən Vergi Məcəlləsinin 102-ci mad­dəsində nəzərdə tutulan azadolma və güzəştlərin tətbiq olunduğu işçilərin sayı, azadolunan və güzəşt verilən gəlirin məbləği, azdolma və güzəşt hüququnun verildiyi maddənin adlarına uyğun olaraq ayrı-ayrı sətirlərdə qeyd olunur.

Bölmənin 4-cü **“Muzdlu işçilər üzrə güzəşt və azadolmaların cəmi”** adlı sətrində hesabat dövründə muzd­lu işlə əlaqədar Vergi Məcəlləsinin 102-ci maddəsinin bəndləri üzrə gəlir vergisindən güzəşt və azadolma hüququ olan işçilərin sa­yı və onların güzəşt verilən və azadolunan gəlir məbləğləri əks etdirilən 4.1-ci, 4.2-ci, 4.3-cü, 4.4-cü, 4.5-ci, 4.6-cı sətirlər üzrə göstəricilərin cəmləri qeyd edilir. Həmçinin bu sətirdə əks olunan göstəricilər hər bir ay üzrə bəyannamənin xüsusi hissəsinin 903-cü sətrində və 1 nömrəli əlavənin 1-ci hissəsinin 3.1-ci sütununda qeyd olunan məbləğlərə uyğun olmalıdır.

Bölmənin 4.1-ci sətrində Vergi Məcəlləsinin 98.5-ci maddəsi üzrə gəlir vergisindən güzəşt və azadolma hüququ olan işçilərin sa­yı və onların güzəşt verilən və azadolunan gəlir məbləğləri barədə məlumatlar qeyd edilir.

Bölmənin 4.2-ci sətrində Vergi Məcəlləsinin 102.1-ci maddəsinin bəndləri üzrə gəlir vergisindən güzəşt və azadolma hüququ olan işçilərin sa­yı və onların güzəşt verilən və azadolunan gəlir məbləğləri əks olunan 4.2.1-ci, 4.2.2-ci, 4.2.3-cü, 4.2.4-cü, 4.2.5-ci, 4.2.6-cı, 4.2.7-ci, 4.2.8-ci, 4.2.9-cu, 4.2.10-cu, 4.2.11-ci sətirlər üzrə göstəricilərin cəmləri qeyd edilir.

4.2.7-ci sətirdə hesabat dövründə muzd­lu işlə əlaqədar Vergi Məcəlləsinin 102.1.14.1-ci, 102.1.14.4-cü, 102.1.14.5-ci, 102.1.14.6-cı, 102.1.14.13-cü, 102.1.14.15-ci, 102.1.14.16-cı və 102.1.14.33-cü maddəri üzrə gəlir vergisindən azadolma hüququ olan işçilərin sa­yının və onların azadolan gəlir məbləğlərinin cəmləri (4.2.7.1 + 4.2.7.2 + 4.2.7.3 + 4.2.7.4 + 4.2.7.5 + 4.2.7.6 + 4.2.7.7 + 4.2.7.8) qeyd olunur.

Bölmənin 4.3-cü sətrində Vergi Məcəlləsinin 102.2-ci maddəsinin bəndləri üzrə gəlir vergisindən güzəşt və azadolma hüququ olan işçilərin sa­yı və onların güzəşt verilən və azadolunan gəlir məbləğləri əks olunan 4.3.1-ci, 4.3.2-ci, 4.3.3-cü, 4.3.4-cü, 4.3.5-ci, 4.3.6-cı, 4.3.7-ci və 4.3.8-ci sətirləri üzrə göstəricilərin cəmləri qeyd edilir.

Bölmənin 4.4-cü sətrində Vergi Məcəlləsinin 102.3-cü maddəsi üzrə gəlir vergisindən güzəşt və azadolma hüququ olan işçilərin sa­yı və onların güzəşt verilən və azadolunan gəlir məbləğləri barədə məlumatlar qeyd edilir.

Bölmənin 4.5-ci sətrində Vergi Məcəlləsinin 102.4-cü maddəsinin bəndləri üzrə gəlir vergisindən güzəşt və azadolma hüququ olan işçilərin sa­yı və onların güzəşt verilən və azadolunan gəlir məbləğləri əks olunan 4.5.1-ci, 4.5.2-ci və 4.5.3-cü sətirləri üzrə göstəricilərin cəmləri qeyd edilir.

Bölmənin 4.6-cı sətrində Vergi Məcəlləsinin 102.5-ci maddəsi üzrə gəlir vergisindən güzəşt və azadolma hüququ olan işçilərin sa­yı və onların güzəşt verilən və azadolunan gəlir məbləğləri barədə məlumatlar qeyd edilir.

Əlavənin **“Məcburi dövlət sosial sığorta haqqına cəlb olunmayan gəlirlər barədə”** adlanan **3 nömrəli** böl­mə­sin­də bu əlavənin aid olduğu hesabat dövrü üzrə muzdlu işlə əla­qə­dar gəlir əldə etmiş işçilərdən gəlirləri məcburi dövlət sosial sığorta haqqına cəlb olunmayan işçilərin sayı, cəlb olunmayan gəlirin məbləği, qanunvericiliyə əsasən azadolma hüququnun verildiyi maddənin adlarına uyğun olaraq ayrı-ayrı sətirlərdə qeyd olunur.

Bölmənin 5-ci **“Muzdlu işçilər üzrə məcburi dövlət sosial sığorta haqqına cəlb olunmayan gəlirlərin cəmi”** adlı sətrində hesabat dövründə muzd­lu işlə əlaqədar gəlir əldə etmiş işçilərdən gəlirləri məcburi dövlət sosial sığorta haqqına cəlb olunmayan işçilərin sayı, cəlb olunmayan gəlirin məbləğləri əks etdirilən 5.1-ci, 5.2-ci, 5.3-cü və 5.4-cü sətirlər üzrə göstəricilərin cəmləri qeyd edilir. Həmçinin bu sətirdə əks olunan göstəricilər hər bir ay üzrə bəyannamənin xüsusi hissəsinin 904-cü sətrində və 1 nömrəli əlavənin 1-ci hissəsinin 4.1-ci sütununda qeyd olunan məbləğlərə uyğun olmalıdır.

Bölmənin 5.1-ci sətrində "Sosial sığorta haqqında" Qanunun 12-ci maddəsinə əsasən gəlirləri məcburi dövlət sosial sığorta haqqına cəlb olunmayan işçilərin sa­yı və cəlb olunmayan gəlir məbləğləri barədə (5.1.1-ci sətir + 5.1.2-ci sətir) məlumatlar qeyd edilir.

Bölmənin 5.2-ci sətrində "Sosial sığorta haqqında" Qanunun 15-ci maddəsinə əsasən gəlirləri məcburi dövlət sosial sığorta haqqına cəlb olunmayan işçilərin sa­yı və cəlb olunmayan gəlir məbləğləri barədə (5.2.1-ci sətir + 5.2.2-ci sətir + 5.2.3-cü sətir + 5.2.4-cü sətir + 5.2.5-ci sətir + 5.2.6-cı sətir + 5.2.7-ci sətir + 5.2.8-ci sətir + 5.2.9-cu sətir + 5.2.10-cu sətir + 5.2.11-ci sətir + 5.2.12-ci sətir + 5.2.13-cü sətir + 5.2.14-cü sətir + 5.2.15-ci sətir + 5.2.16-cı sətir + 5.2.17-ci sətir + 5.2.18-ci sətir + 5.2.19-cu sətir + 5.2.20-ci sətir) məlumatlar qeyd edilir.

Bölmənin 5.3-cü sətrində Azərbaycan Respublikasının iştirak etdiyi beynəlxalq müqavilələrdə "Sosial sığorta haqqında" Qanundan fərqli qaydalara əsasən gəlirləri məcburi dövlət sosial sığorta haqqına cəlb olunmayan işçilərin sa­yı və cəlb olunmayan gəlir məbləğləri barədə məlumatlar qeyd edilir.

Bölmənin 5.4-cü sətrində “Ələt azad iqtisadi zonası haqqında” Azərbaycan Respublikası Qanununun tələblərinə uyğun olaraq gəlirləri məcburi dövlət sosial sığorta haqqına cəlb edilməyən işçilərin sa­yı və cəlb olunmayan gəlir məbləğləri barədə məlumatlar qeyd edilir.

Əlavənin **“İşsizlikdən sığorta haqqına cəlb olunmayan gəlirlər barədə məlumat”** adlanan **4 nömrəli** böl­mə­sin­də bu əlavənin aid olduğu hesabat dövrü üzrə muzdlu işlə əla­qə­dar gəlir əldə etmiş işçilərdən gəlirləri işsizlikdən sığorta haqqına cəlb olunmayan işçilərin sayı, cəlb olunmayan gəlirin məbləği, qanunvericiliyə əsasən azadolma hüququnun verildiyi maddənin adlarına uyğun olaraq ayrı-ayrı sətirlərdə qeyd olunur.

Bölmənin 6-cı **“Muzdlu işçilər üzrə işsizlikdən sığorta haqqına cəlb olunmayan gəlirlərin cəmi”** adlı sətrində hesabat dövründə muzd­lu işlə əlaqədar gəlir əldə etmiş işçilərdən gəlirləri işsizlikdən sığorta haqqına cəlb olunmayan işçilərin sayı, cəlb olunmayan gəlirin məbləğləri əks etdirilən 6.1-ci, 6.2-ci, 6.3-cü, 6.4-cü və 6.5-ci sətirlər üzrə göstəricilərin cəmləri qeyd edilir. Həmçinin bu sətirdə əks olunan göstəricilər hər bir ay üzrə bəyannamənin xüsusi hissəsinin 905-ci sətrində və 1 nömrəli əlavənin 1-ci hissəsinin 5.1-ci sütununda qeyd olunan məbləğlərə uyğun olmalıdır.

Bölmənin 6.1-ci sətrində "İşsizlikdən sığorta haqqında" Qanunun 1.3-cü maddəsinə əsasən gəlirləri işsizlikdən sığorta haqqına cəlb olunmayan işçilərin sa­yı və cəlb olunmayan gəlir məbləğləri barədə məlumatlar qeyd edilir.

Bölmənin 6.2-ci sətrində "İşsizlikdən sığorta haqqında" Qanunun 2.0.3-cü maddəsinə əsasən gəlirləri işsizlikdən sığorta haqqına cəlb olunmayan işçilərin sa­yı və cəlb olunmayan gəlir məbləğləri barədə məlumatlar qeyd edilir.

Bölmənin 6.3-cü sətrində "İşsizlikdən sığorta haqqında" Qanunun 9.0.1-ci maddəsinə əsasən gəlirləri işsizlikdən sığorta haqqına cəlb olunmayan işçilərin sa­yı və cəlb olunmayan gəlir məbləğləri barədə məlumatlar qeyd edilir.

Bölmənin 6.4-cü sətrində "İşsizlikdən sığorta haqqında" Qanunun 9.0.2-ci maddəsinə əsasən gəlirləri işsizlikdən sığorta haqqına cəlb olunmayan işçilərin sa­yı və cəlb olunmayan gəlir məbləğləri barədə məlumatlar qeyd edilir.

Bölmənin 6.5-ci sətrində qanunla təsdiq olunmuş hasilatın pay bölgüsü haqqında, əsas boru kəməri haqqında və digər bu qəbildən olan sazişlərdə və ya qanunlarda, o cümlədən neft və qaz haqqında, ixrac məqsədli neft-qaz fəaliyyəti və xüsusi iqtisadi zonalar haqqında qanunlarda "İşsizlikdən sığorta haqqında" Qanunundan fərqli müddəalar müəyyən edildikdə, həmin sazişlərin və ya qanunların müddəalarına əsasən gəlirləri işsizlikdən sığorta haqqına cəlb edilməyən işçilərin sa­yı və cəlb olunmayan gəlir məbləğləri barədə məlumatlar qeyd edilir.

Əlavənin **“İcbari tibbi sığorta haqqına cəlb olunmayan gəlirlər barədə məlumat”** adlanan **5 nömrəli** böl­mə­sin­də bu əlavənin aid olduğu hesabat dövrü üzrə muzdlu işlə əla­qə­dar gəlir əldə etmiş işçilərdən gəlirləri icbari tibbi sığorta haqqına cəlb olunmayan işçilərin sayı, cəlb olunmayan gəlirin məbləği, qanunvericiliyə əsasən azadolma hüququnun verildiyi maddənin adlarına uyğun olaraq ayrı-ayrı sətirlərdə qeyd olunur.

Bölmənin 7-ci **“Muzdlu işçilər üzrə icbari tibbi sığorta haqqına cəlb olunmayan gəlirlərin cəmi”** adlı sətrində hesabat dövründə muzd­lu işlə əlaqədar gəlir əldə etmiş işçilərdən gəlirləri icbari tibbi sığorta haqqına cəlb olunmayan işçilərin sayı, cəlb olunmayan gəlirin məbləğləri əks etdirilən 7.1-ci, 7.2-ci, 7.3-cü, və 7.4-cü sətirlər üzrə göstəricilərin cəmləri qeyd edilir. Həmçinin bu sətirdə əks olunan göstəricilər hər bir ay üzrə bəyannamənin xüsusi hissəsinin 905-1-ci sətrində və 1 nömrəli əlavənin 1-ci hissəsinin 6.1-ci sütununda qeyd olunan məbləğlərə uyğun olmalıdır.

Bölmənin 7.1-ci sətrində "Tibbi sığorta haqqında" Qanunun 15-2.3-cü maddəsinə əsasən gəlirləri işsizlikdən sığorta haqqına cəlb olunmayan işçilərin sa­yı və cəlb olunmayan gəlir məbləğləri barədə məlumatlar qeyd edilir.


Bölmənin 7.2-ci sətrində "Tibbi sığorta haqqında " Qanunun 15-10.1.2-ci maddəsinə əsasən gəlirləri işsizlikdən sığorta haqqına cəlb olunmayan işçilərin sa­yı və cəlb olunmayan gəlir məbləğləri barədə məlumatlar qeyd edilir.

Bölmənin 7.3-cü sətrində Qanunla təsdiq olunmuş hasilatın pay bölgüsü haqqında, əsas boru kəməri haqqında və digər bu qəbildən olan sazişlərdə və ya qanunlarda, o cümlədən neft və qaz haqqında, ixrac məqsədli neft-qaz fəaliyyəti və xüsusi iqtisadi zonalar haqqında qanunlarda "Tibbi sığorta haqqında" Qanunundan fərqli müddəalar müəyyən edildikdə, həmin sazişlərin və ya qanunların müddəalarına əsasən gəlirləri icbari tibbi sığorta haqqına cəlb edilməyən işçilərin sa­yı və cəlb olunmayan gəlir məbləğləri barədə məlumatlar qeyd edilir.

Bölmənin 7.4-cü sətrində “Ələt azad iqtisadi zonası haqqında” Azərbaycan Respublikası Qanununun tələblərinə uyğun olaraq gəlirləri icbari tibbi sığorta haqqına cəlb edilməyən işçilərin sa­yı və cəlb olunmayan gəlir məbləğləri barədə məlumatlar qeyd edilir.

**Əlavənin yekun hissəsində** vergi ödəyicisinin bu əlavə­nin tərtibatındakı məsuliyyətini müəyyən edən qeydlər edilir.

Belə ki, **“Biz (Mən) bu Əlavədə olan məlumatların düzgün göstərilməməsinə gö­rə Azərbaycan Respublikasının qanunvericiliyinə uyğun olaraq mə­su­liyyət daşıyırıq (daşıyıram)”** xəbərdarlıq haşiyəsindən aşağıda əlavənin tərtibatındakı məsuliyyətin bilavasitə vergi ödəyicisi tərəfindən və ya onun adından təsdiqlənməsi üçün 3 imza çərçivəsi vardır. Bu çərçivədən aşağıdakı sol tərəfdə möhürünün vurulma ye­ri və tərtib edilmə tarixi üçün yer, orta və sağ hissələrdə isə vergi or­qanı tərəfindən bu əlavənin qəbuletmə ştampı üçün yer, xüsusi otağın qəbuletmə ştampı üçün yer və poçt ştempelinin vurulması tarixi üçün yer vardır.



Əlavənin müvafiq xəbərdarlılıq haşiyəsindən aşağıda yerləşən ilk imza çərçivəsində **hüquqi şəxsin rəhbəri**nin və ya **vergi ödəyicisi olan fiziki şəxsin** çərçivədən kənara çıxmamaq şərti ilə adı, atasının adı və soyadı qeyd olunur və imzası qoyulur.

**Misal:** *Əlavə “A” Müəssisəsinin rəhbəri Xankişiyev Mahmud Hüseyn oğlu tərəfindən imzalanır.*

Bu aşağıdakı qay­da­da qeyd olunur:



Ortadakı imza çərçivəsində **vergi ödəyicisinin baş mühasibi**nin çərçivədən kənara çıxmamaq şərti ilə adı, atasının adı və soyadı qeyd olunur və imzası qoyulur.

**Misal:** *Əlavənin “A” Müəssisəsinin baş mühasibi Atabəyov Vüqar Maqsud oğlu tərəfindən imzalanır. Bu aşağıdakı qay­da­da qeyd olunur:*



Haşiyənin aşağısında sağda yerləşən imza çərçivəsində isə bu **Əlavənin vergi ödəyicisi tərəfindən tərtib edən məsul şəxs**in adı, atasının adı və soyadı çərçivədən kənara çıxmamaq şərti ilə qeyd olunur və imzası qoyulur.

**Misal:** *Əlavə “A” Müəssisəsində onu tərtib edən məsul şəxs Əliyev Cavid Məmməd oğlu tərəfindən imzalanır.*


Bu aşağıdakı qay­da­da qeyd olunur:



İmzalanmadan sonra, haşiyədən aşağıda ortadakı möhür yerində vergi ödəyicisinin müvafiq möhürü vurulur və Əlavənin tərtib edilməsi tarixi *(Əlavənin tərtibatının hüquqi şəxsin rəhbəri və ya fərdi sahibkar tərəfindən təsdiqlənməsi tarixi) qeyd olunur.*

Əlavənin **“*poçt ştempelinin vurulma tarixi”*** xanalarında əlavə poçt vasitəsilə göndərildiyi halda zərfin üzərinə vurulmuş poçt ştempelinin tarixi yazılır

***Misal:*** *2023-cü ilin 1-ci rübü üzrə Əlavə poçt vasitəsilə təqdim edilmiş və əlavə qoyulmuş zərfin üzərinə poçt ştempelinin tarixi “17.04.2023” vurulmuşdur. Bu halda, vergi orqanı tərəfindən Əlavənin “poçt ştempelinin vurulma tarixi” xanasında tarix aşağıdakı kimi yazılır.*



***“Poçt ştempelinin vurulma tarixi”*** çərçivəsindən sağ küncdəki “xüsusi otağın ştampı” çərçivəsində ştamp vurulur.

Əlavə vergi orqanına birbaşa təqdim edildikdə poçt ştempelinin vurulma tarixi üzrə xanalar doldurulmur. Əlavə internet vasitəsi ilə təqdim edildikdə vergi orqanlarına aid olunan xanalar doldurulmur.

**\* \* \***